钦定古今图书集成/理学汇编/学行典/第253卷 > 叶以萃
## 钦定古今图书集成/理学汇编/学行典/第253卷 > 叶以萃

按《处州府志》：“叶以萃，字仲秀，遂昌人。好善乐义，建育
英楼以教族姓。捐租七十亩为膳，置渡船。龙口、独山、
焦滩三处，各捐租倩给舟人。邑北东梅桥、二十都独
口桥圮坏，咸以石易之，往来始免病涉。让吉穴以厝
其兄，为茕侄婚娶。按院金忠士嘉其善行，给匾冠带。
以子㷆贵，赠京卫经历。”